《蔓菁花诗》
宋代·张嵲

游丝百尺如堪挽，小虫群飞欣日暖。
蒿莱满地不见春，唯有蔓菁迷病眼。
无复陵陂间碎金，青苔漫想玄都观。
今朝幸值天无风，飞来雌蝶畏雄蜂。
村中女儿将插鬓，不信河阳万树红。
幽人惜春春已远，把酒属君君自遣，
蔓菁开花犹烂熳。君不见西园桃李能几时，
此辈天教擅春晚。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。